Gollivud aktrisasi Jennifer Lourens ilk marta ona bo‘ladi

Yulduzlar orasida onalik maqomiga erishganlar hamda ona bo‘lishga tayyorgarlik ko‘rayotganlar ham talaygina. Bugun ularning orasida Gollivud aktrisasi Jennifer Lourens ham borligi ma’lum bo‘ldi!

Xabarlarga ko‘ra, aktrisa va uning turmush o‘rtog‘i — badiiy galereya direktori Kuk Maroni birinchi farzandini kutmoqda. Juftlik 2019-yilda rasmiy nikohdan o‘tgan va faqat yaqinlari doirasidagina to‘y marosimini nishonlagan. Ular kamdan kam hollarda shaxsiy hayoti haqida izoh beradi, shuning uchun ham mazkur xushxabar bo‘lajak ota-ona tomonidan darhol e’lon qilinmagan.
Shuningdek, bu Jennifer Lourens bilan bog‘liq yagona katta yangilik emas. Tarmoqda aktrisa va boshqa yulduzlar: Leonardo Di Kaprio, Meril Strip, Keyt Blanshett, Ariana Grande, Jonn Xill va boshqalar rol o‘ynagan “Tepaga qarama” komediyasining treyleri paydo bo‘ldi. Film 2021-yil 10-dekabrda, Netflix striming platformasida esa 2021-yilning 24-dekabrda namoyish etiladi. Sujetdan bir guruh olimlar Yerning uchib ketayotgan ulkan kometa bilan to‘qnashuvi natijasida yuzaga kelishi mumkin bo‘lgan falokatning oldini olishga harakat qilgani haqidagi voqealar o‘rin olgan.